wannaphong/clean_thaiwikipedia huggingface dataset:
# พระยารามแห่งสุโขทัย
พระยาราม เป็นพระราชโอรสในพระมหาธรรมราชาที่ 2นามานุกรมพระมหากษัตริย์ไทย, หน้า 45 แห่งอาณาจักรสุโขทัย เชื่อว่าพระนามของพระองค์ตั้งตามพระนามของพ่อขุนรามคำแหงมหาราช

พระราชประวัติ
พระยารามเป็นพระราชโอรสในพระมหาธรรมราชาที่ 2 ประสูติแต่สมเด็จพระราชเทวีศรีจุฬาลักษณ์ มีพระอนุชาพระองค์หนึ่งพระนามว่าศรีธรรมาโศกราช เมื่อพระราชบิดาสวรรคตในปี พ.ศ. 1951 พระยารามจึงสืบราชสมบัติในกรุงสุโขทัย โดยจารึกวัดบูรพารามระบุว่าพระองค์ทรงพระนามว่าสมเด็จรามราชาธิราช ส่วนจารึกวัดอโสการามออกพระนามว่าพระธรรมราชาธิราช

พระราชพงศาวดารกรุงเก่า ฉบับหลวงประเสริฐอักษรนิติ์ ระบุว่าเมื่อพระมหาธรรมราชาธิราชเจ้าเมืองพิษณุโลกสวรรคตในปี พ.ศ. 1962 หัวเมืองเหนือเกิดจลาจลเพราะพระยาบาลเมืองและพระยารามแย่งชิงอำนาจกัน สมเด็จพระอินทราชาแห่งกรุงศรีอยุธยาจึงเสด็จมาเมืองพระบาง (นครสวรรค์) ทั้งพระยาบาลเมืองและพระยารามทรงทราบก็เสด็จออกมาถวายบังคมพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 394 สมเด็จพระอินทราชาทรงไกล่เกลี่ยแล้วราชาภิเษกพระยาบาลเมืองเป็นพระมหาธรรมราชาครองกรุงพิษณุโลก ส่วนพระยารามโปรดให้ครองกรุงสุโขทัยดังเดิมนามานุกรมพระมหากษัตริย์ไทย, หน้า 65

 พงศาวลี 

</center>
# แชมมิลเลียนแนร์
ฮาคีม เซริคี  เกิดเมื่อวันที่ 28 พฤศจิกายน ค.ศ. 1979 หรือเป็นที่รู้จักในชื่อ แชมมิลเลียนแนร์ (เป็นคำประสมระหว่าง "chameleon" และ "millionaire) เป็นแร็ปเปอร์ชาวอเมริกัน นักร้อง นักดนตรีจากฮิวสตัน รัฐเท็กซัส และยังเป็นซีอีโอของ Chamillitary Entertainment เขาเคยพูดว่าเขาจะพิสูจน์ว่าคนทางใต้สามารถทำผลิตนักเขียนเพลงที่มีคุณภาพได้ เขายังเป็นคนเขียนท่องฮุคและมักร้องและร้องประสานกับเพลงเขาเอง แชมมิลเลียนแนร์เป็นผู้ก่อตั้งและสมาชิกดั้งเดิมของวง เดอะคัลเลอร์เชนจินคลิก  ในปี 2007 เขาได้รับรางวัลแกรมมี่ในสาขาแสดงเพลงแร็ปยอดเยี่ยมประเภทคู่หรือกลุ่ม กับซิงเกิล "Ridin'" ซึ่งสามารถขึ้นอันดับ 1 บิลบอร์ดฮ็อต 100 ในสหรัฐอเมริกันได้ 2 สัปดาห์ในปี 2006 เขายังเคยเป็นศิลปินในค่าย Swishahouse

 ผลงานอัลบั้ม

 The Sound of Revenge (2005)
 Ultimate Victory (2007)
# อาลียาห์
อาลียาห์ ดานา ฮอจตัน  (16 มกราคม ค.ศ. 1979 - 25 สิงหาคม ค.ศ. 2001) หรือเป็นที่รู้จักในชื่อ อาลียาห์ (Aaliyah ออกเสียง /əˈliːə/) เป็นศิลปินนักร้องชาวอเมริกัน นักแสดง นางแบบ เธอเกิดในบรู๊กลิน นิวยอร์ก และโตในดีทรอยต์ รัฐมิชิแกน เมื่อตอนเป็นเด็ก เธอออกรายการสตาร์เสิร์ช และแสดงในคอนเสิร์ตร่วมกับแกลดีส์ ไนต์ พออายุได้ 12 ปีได้เซ็นสัญญากับไจฟ์เรคคอร์ดและแบล็กกราวด์เรคคอร์ด กับลุงของเธอเอง แบร์รี แฮงเกอร์สัน ซึ่งเขาก็แนะนำให้รู้จักกับอาร์. เคลลี ที่ต่อมาเป็นที่ปรึกษาและยังเป็นนักเขียนหลักและโปรดิวเซอร์ให้กับอัลบั้มชุดแรกของเธอ Age Ain't Nothing But a Number มียอดขายมากกว่า 2 ล้านชุดในสหรัฐอเมริกาและยังได้รับรางวัลแผ่นเสียงทองคำขาวสองแผ่น จากอาร์ไอเอเอ หลังจากอาลียาห์และอาร์. เคลลีแต่งงานกันเมื่อเธออายุได้ 15 ปี แต่ก็ถือว่าไม่ถูกต้องตามกฎหมาย ถือเป็นโมฆะโดยผู้ปกครองของเธอ หลังจากนั้นอาลียาห์หมดสัญญากับไจฟ์และเซ็นสัญญากับแอตแลนติกเรคคอร์ด

เธอออกผลงานมาอีก 2 ชุดคือ One in a Million และ Aaliyah เธอยังประสบความสำเร็จด้านการตลาด ได้ร่วมงานกับทิมบาแลนด์ที่ได้ทำเพลงแนวอาร์แอนด์บีกับเธอในช่วงปลายทศวรรษ 1990 เธอยังเป็นนางแบบให้กับทอมมี ฮิลฟิเกอร์ และปรากฏตัวในวิกทอเรีย ซีเครต และยังแสดงภาพยนตร์สองเรื่องคือ  Romeo Must Die และ Queen of the Damned ก่อนที่เธอและอีก 8 คนเสียชีวิตจากอุบัติเหตุเครื่องบินตกในบาฮามัส เมื่อ 25 สิงหาคม ค.ศ. 2001 หลังจากถ่ายทำมิวสิกวิดีโอเพลง "Rock the Boat" จากนั้นก็มีผลงานซิงเกิลอันโด่งดังอย่าง  "Miss You" และ "I Care 4 U" เธอยังถือเป็นศิลปินคนแรกที่มีเพลงขึ้นอันดับ 1 บนบิลบอร์ดฮ็อต 100 จากยอดการออกอากาศเพียงอย่างเดียวกับเพลง "Try Again"

ผลงานเพลง

สตูดิโออัลบั้ม
 Age Ain't Nothing But a Number (1994)
 One in a Million (1996)
 Aaliyah (2001)

อัลบั้มรวมเพลง
 I Care 4 U (2002)
 Hits & Unreleased: The Ultimate Collection (2002)
 Ultimate Aaliyah (2005)
 TBA (2013)

ผลงานภาพยนตร์
ปีเรื่องบทบาท2000Romeo Must DieTrish O'Day2002Queen of the DamnedQueen Akasha
# ปราสาทเมืองที
ปราสาทเมืองที ตั้งอยู่ที่บ้านเมืองที หมู่ที่ 1 ตำบลเมืองที อำเภอเมืองสุรินทร์ ประกอบด้วยปรางค์ 5 องค์ ก่อสร้างด้วยอิฐฉาบปูน ตั้งอยู่บนฐานเดียวกัน ปัจจุบันหักพังเหลือเพียง 3 องค์ คือ องค์กลาง องค์มุมด้านตะวันออกเฉียงเหนือ และองค์ด้านตะวันตกเฉียงใต้ องค์กลางมีขนาดใหญ่ที่สุด เนื่องจากการดัดแปลงในสมัยต่อๆ มา

ส่วนยอดทำเป็นแบบตัวเรือนธาตุซ้อนกัน 3 ชั้น ส่วนบนหัก ที่เหลืออีก 2 องค์มีขนาดและลักษณะคล้ายคลึงกัน

จากแผนผังและลักษณะทางสถาปัตยกรรมขององค์ปรางค์ที่มีลักษณะผอมเรียว ปราสาทเมืองทีจัดเป็นโบราณสถานศิลปะเขมร
# อาวุธนิวเคลียร์ด้านยุทธวิธี
อาวุธนิวเคลียร์ด้านยุทธวิธี  หมายถึง อาวุธนิวเคลียร์ซึ่งออกแบบมาเพื่อใช้ในสนามรบในสถานการณ์ทางการทหาร ซึ่งเป็นอาวุธที่มีลักษณะตรงกันข้ามกับอาวุธนิวเคลียร์ด้านยุทธศาสตร์ ซึ่งเน้นไปทางการทำลายชีวิตของประชากรจำนวนมาก และทำลายความสามารถของศัตรูในการทำสงคราม หรือเพื่อเป็นการยับยั้งศัตรู อาวุธนิวเคลียร์ด้านยุทธวิธีได้รับการพิจารณาว่าเป็นองค์ประกอบสำหรับการรบด้วยอาวุธนิวเคลียร์แบบจำกัด แต่จนถึงปัจจุบันนี้ อาวุธนิวเคลียร์ด้านยุทธวิธียังไม่เคยถูกนำมาใช้ในความขัดแย้งในทางปฏิบัติแต่อย่างใด

 การนำไปใช้ 

อาวุธนิวเคลียร์ด้านยุทธวิธีถูกออกแบบมาเพื่อ:
 ต่อต้านกองกำลังภาคพื้นดินขนาดใหญ่
 โจมตีบังเกอร์ใต้ดินที่มีการป้องกันอย่างหนาแน่น
 ทำลายเป้าหมายในระยะไกล หรือมีการป้องกันอย่างแน่นหนา ซึ่งยากที่จะเข้าถึงได้โดยใช้อาวุธปกติ
 ทำลายเรือบรรทุกเครื่องบิน หรือเรือใต้น้ำ
 กองกำลังสะเทินน้ำสะเทินบกขนาดใหญ่
 ขบวนรถขนาดใหญ่
 ฝูงเครื่องบินทิ้งระเบิดทางยุทธศาสตร์

 แหล่งข้อมูลอื่น 

 CRS Report for Congress
# อาวุธนิวเคลียร์ด้านยุทธศาสตร์
อาวุธนิวเคลียร์ด้านยุทธศาสตร์  เป็นอาวุธนิวเคลียร์ ที่ออกแบบมาเพื่อเป้าหมายซึ่งเป็นส่วนหนึ่งของแผนการทางยุทธศาสตร์ อย่างเช่น ที่ตั้งของอาวุธนิวเคลียร์ ศูนย์บัญชาการทางทหาร หรือเมืองขนาดใหญ่

อาวุธนิวเคลียร์ด้านยุทธศาสตร์มีความแตกต่างจากอาวุธนิวเคลียร์ด้านยุทธวิธี ซึ่งออกแบบเพื่อใช้ในสนามรบ และเป็นส่วนหนึ่งของการรบตามแบบ อาวุธนิวเคลียร์ด้านยุทธศาสตร์ยังมีขนาดใหญ่กว่าอาวุธนิวเคลียร์ด้านยุทธวิธีอย่างมากอีกด้วย นอกจากนี้ อาวุธนิวเคลียร์ด้านยุทธศาสตร์ยังมีพิสัยทำการที่ไกลกว่า และในขณะที่วัตถุประสงค์ของอาวุธทางด้านยุทธวิธี คือ การบรรลุวัตถุประสงค์ในสนามรบ แต่เป้าหมายหลักของอาวุธทางด้านยุทธศาสตร์คือการขัดขวางการโจมตี โดยเฉพาะอย่างยิ่ง การโจมตีด้วยอาวุธนิวเคลียร์

แหล่งข้อมูลอื่น
Nuclear Files - Carlucci Report 
Public Broadcasting Service - Tracking Nuclear Proliferation
# อาการแสดง
อาการแสดง  เป็นสิ่งบ่งชี้ที่สังเกตเห็นได้โดยปราศจากอคติ (objectivity) eMedicine/Stedman Medical Dictionary Lookup! หรือลักษณะที่สามารถตรวจพบได้โดยแพทย์ระหว่างการตรวจร่างกายผู้ป่วยDefinition  at University of Western Ontario อาการแสดงอาจเป็นสิ่งที่ผู้ป่วยตรวจไม่พบแต่ไม่ได้ให้ความสนใจ แต่สำหรับแพทย์แล้วมันมีความหมายมาก และอาจช่วยในการวินิจฉัยภาวะความผิดปกติซึ่งเป็นสาเหตุของอาการในผู้ป่วย ตัวอย่างเช่นในภาวะความดันโลหิตสูง ผู้ป่วยจะมีอาการนิ้วปุ้ม (clubbing of the fingers; ซึ่งอาจเปนอาการแสดงของโรคปอดและโรคอื่น ๆ อีกมากมาย) และ arcus senilis
# ทางหลวงแผ่นดินหมายเลข 346
ทางหลวงแผ่นดินหมายเลข 346 สายต่างระดับรังสิต–พนมทวน เป็นถนนสายหนึ่งในจังหวัดปทุมธานี จังหวัดนนทบุรี จังหวัดนครปฐม และจังหวัดกาญจนบุรี ต้นทางอยู่ที่ทางแยกต่างระดับรังสิต อำเภอธัญบุรี จังหวัดปทุมธานี และปลายทางอยู่ที่แยกพนมทวน อำเภอพนมทวน จังหวัดกาญจนบุรี

 รายละเอียดของเส้นทาง 
thumb|left|200px|ทางหลวงแผ่นดินหมายเลข 346 บริเวณแยกบ้านกลาง อำเภอเมืองปทุมธานี จังหวัดปทุมธานี
ถนนสายนี้เริ่มต้นที่จากจุดตัดทางแยกต่างระดับรังสิต ในเขตอำเภอธัญบุรี มาทางทิศตะวันตก เข้าสู่เขตอำเภอเมืองปทุมธานี เลี้ยวขวาที่แยกบ้านกลาง ซึ่งเป็นจุดตัดกับทางหลวงแผ่นดินหมายเลข 306 (ติวานนท์) แล้วโค้งไปทางทิศตะวันตกเฉียงเหนือข้ามแม่น้ำเจ้าพระยา ที่สะพานปทุมธานี ผ่านจุดตัดตัดกับทางหลวงแผ่นดินหมายเลข 3111 ที่แยกปทุมธานีเฉลิมพระเกียรติ แล้วจึงโค้งไปทางทิศใต้เลี้ยวขวาที่ทางแยกต่างระดับปทุมธานี เส้นทางมุ่งหน้าสู่ทิศตะวันตกเฉียงเหนือ เข้าสู่อำเภอลาดหลุมแก้ว ผ่านจุดตัดกับถนนกาญจนาภิเษก ที่ทางแยกต่างระดับลาดหลุมแก้ว และโค้งไปทางทิศตะวันตกเฉียงใต้ ผ่านจุดตัดกับทางหลวงแผ่นดินหมายเลข 340 ที่แยกนพวงศ์ เข้าเขตอำเภอไทรน้อย จังหวัดนนทบุรี เข้าสู่อำเภอบางเลน จังหวัดนครปฐม เลี้ยวขวาที่แยกโรงเรียนบางเลน เลี้ยวซ้ายที่แยกบางเลน เข้าสู่เขตอำเภอกำแพงแสน จังหวัดนครปฐม สิ้นสุดเส้นทางช่วง รังสิต-กำแพงแสน ที่แยกกำแพงแสน (1) โดยมีถนนมาลัยแมน เป็นเส้นทางเชื่อมสู่ถนนช่วงที่สอง กำแพงแสน-พนมทวน โดยเริ่มต้นที่แยกกำแพงแสน (2) มุ่งหน้าไปทางทิศตะวันตก แล้วจึงโค้งมุ่งหน้าทิศตะวันตกเฉียงเหนือที่บริเวณจุดตัดกับทางหลวงแผ่นดินหมายเลข 3081 ผ่านเข้าสู่เขตอำเภอพนมทวน จังหวัดกาญจนบุรี และสิ้นสุดเส้นทางลงที่แยกพนมทวน จุดตัดกับทางหลวงแผ่นดินหมายเลข 324 รวมระยะทางประมาณ 111.40 กิโลเมตร เป็นถนนแอสฟัลต์คอนกรีตสลับกับถนนคอนกรีตเสริมเหล็กขนาด 4-6 ช่องจราจร มีเกาะกลาง ในช่วงทางแยกต่างระดับรังสิตถึงทางแยกต่างระดับปทุมธานี จากนั้นเป็นถนนคอนกรีตเสริมเหล็กขนาด 4 ช่องจราจรจนถึงอำเภอบางเลน และเป็นถนนแอสฟัลต์คอนกรีตขนาด 4 ช่องจราจร มีเกาะกลางบางช่วงจนถึงอำเภอพนมทวน โดยช่วงอำเภอกำแพงแสนถึงอำเภอพนมทวนเป็นช่วงสุดท้ายที่ได้รับการขยายเป็น 4 ช่องจราจร

 รายชื่อทางแยก
# แอมเบียนต์
แอมเบียนต์  อาจหมายถึง
 ดนตรีแอมเบียนต์
 แอมเบียนต์ (อัลบั้ม) อัลบั้มเพลงของโมบี้
 แอมเบียนต์เรเคิดส์ ค่ายเพลงของ ไบรอัน อีโน่
 Selected Ambient Works 85–92, อัลบั้มเพลงของ เอเฟ็กซ์ ทวิน
 Selected Ambient Works Volume II, อัลบั้มเพลงของ เอเฟ็กซ์ ทวิน
# ฌ็อง มีแชล ฌาร์
ฌ็อง-มีแชล อ็องเดร ฌาร์  นักแต่งเพลง นักดนตรีชาวฝรั่งเศส ได้รับการยอมรับเป็นผู้บุกเบิกแนวดนตรีอิเล็กทรอนิกส์ นิวเอจ และแอมเบียนต์ มีการจัดการแสดงสดประกอบเอฟเฟกต์แสง สี เสียง เลเซอร์ พลุอย่างยิ่งใหญ่ โดยเฉพาะการแสดงครั้งสำคัญในงานฉลอง 850 ปีของกรุงมอสโก ประเทศรัสเซีย เมื่อวันที่ 6 กันยายน ค.ศ. 1997 ซึ่งได้รับการบันทึกสถิติโลกกินเนสส์ ว่ามีผู้ชมมากถึงกว่า 3.5 ล้านคน

ผลงานของฌ็อง มีแชล ฌาร์ มียอดขายทั้งสิ้นกว่า 80 ล้านแผ่น โดยชิ้นที่ประสบความสำเร็จที่สุด คืออัลบั้มที่ 3 และ 4  Oxygène (1976) และ Équinoxe (1978)

ฌ็อง มีแชล ฌาร์ เกิดที่ลียง ประเทศฝรั่งเศส เป็นบุตรชายคนโตของมอริส ฌาร์ นักแต่งเพลงประกอบภาพยนตร์ เจ้าของรางวัลออสการ์ 3 รางวัล กับฟรานซ์ ฌาร์ ภรรยาคนแรก พ่อกับแม่ของเขาแยกทางกันตั้งแต่เขาอายุเพียง 5 ปี โดยมอริส ฌาร์ ย้ายไปอยู่ในสหรัฐอเมริกา ส่วนฌ็องอาศัยอยู่กับแม่ในปารีส และไม่ได้พบกับพ่อจนกระทั่งอายุ 18 ปี

ผลงาน
สตูดิโออัลบั้ม
thumb|ฌาร์ กำลังแสดงฮาร์ปเลเซอร์
 Deserted Palace (1972)
 Les Granges brûlées (1973)
 Oxygène (1976 in France, 1977 worldwide)
 Équinoxe (1978)
 Magnetic Fields (Les Chants Magnétiques) (1981)
 Music for Supermarkets (Musique pour Supermarché) (1983, only one copy printed)
 Zoolook (1984)
 Rendez-Vous (1986)
 Revolutions (1988)
 Waiting for Cousteau (En attendant Cousteau) (1990)
 Chronologie (1993)
 Oxygene 7–13 (1997)
 Métamorphoses (2000)
 Interior Music (2001, Limited Edition for Bang & Olufsen, 1000 copies printed)
 Sessions 2000 (2002)
 Geometry of Love (2003)
 Téo & Téa (2007)
 Oxygene: New Master Recording (2007)
Electronica 1: The Time Machine (2015)
Electronica 2: The Heart of Noise (2016)
Oxygène 3 (2016)
Radiophonie Vol. 9 (2017)
Equinoxe Infinity (2018)
Snapshots from EōN (2019)
Radiophonie Vol. 10 (2020)
Amazônia (2021)
Oxymore (2022)

อัลบั้มบันทึกการแสดงสด

thumb|280px|การแสดงที่ฮุสตัน
 The Concerts in China (Les Concerts en Chine) (1982)
 In Concert Houston-Lyon (1987, 1997 replaced by Cities In Concert Houston-Lyon)
 Jarre Live (1989, 1996 renamed Destination Docklands)
 Hong Kong (1994)
 Paris Live Rendez-Vous '98 - Electronic Night (1998, included in the box set with the same name)
 Jarre in China (2004)
 Live From Gdańsk (Koncert w Stoczni) (2005, released as stand-alone CD exclusively in Central Europe)
 Live Printemps de Bourges 2002 (2006, released exclusively on iTunes)
# แอนโทนี ควินน์
แอนโทนี ควินน์  (21 เมษายน ค.ศ. 1915 - 3 มิถุนายน ค.ศ. 2001) เป็นนักแสดงชาวเม็กซิกัน-อเมริกัน ที่อยู่ในวงการอย่างยาวนาน มีผลงานแสดงภาพยนตร์เป็นจำนวนมาก ตั้งแต่ทศวรรษ 1930 ถึง 2000  ผลงานที่มีชื่อเสียง เช่น Viva Zapata! (1952), La strada (1956), The Guns of Navarone (1961), Lawrence of Arabia (1962), Zorba the Greek (1964), Mohammad, Messenger of God (1977)  แอนโทนี ควินน์ได้รับรางวัลออสการ์สาขานักแสดงประกอบชายสองครั้ง จากเรื่อง Viva Zapata! (1952) คู่กับมาร์ลอน แบรนโด และ Lust for Life (1956) คู่กับเคิร์ก ดักลาส

แอนโทนี ควินน์เกิดที่รัฐชีวาวา ทางตอนเหนือของเม็กซิโกในช่วงการปฏิวัติเม็กซิโก มารดามีเชื้อสายแอซเทก "Actor Anthony Quinn Dies". - Reuters. - (c/o Wired Magazine.) - June 3, 2001."Anthony Quinn Biography (1915-2001)". - Film Reference.com. บิดามีเชื้อสายไอริชและเคยร่วมกับนายพลปานโช วีญ่าต่อสู้กับรัฐบาลกลางเม็กซิโก ซึ่งต่อมาได้ย้ายไปอยู่ลอสแอนเจลิส และทำงานเป็นผู้ช่วยช่างภาพในอุตสาหกรรมภาพยนตร์ "Anthony: The Mighty Quinn". - BBC News. - June 3, 2001. 

แอนโทนี ควินน์เติบโตที่เอล ปาโช เท็กซัส ต่อมาได้ย้ายไปเรียนที่ลอสแอนเจลิส และทูซอน แอริโซนา ได้ศึกษาศิลปะและสถาปัตยกรรมกับแฟรงก์ ลอยด์ ไรต์และเป็นเพื่อนที่ดีต่อกัน  แฟรงก์ ลอยด์ ไรต์เป็นผู้หนึ่งที่สนับสนุนให้แอนโทนี ควินน์เข้าสู่วงการแสดง

แอนโทนี ควินน์ได้รับสัญชาติอเมริกันตั้งแต่ ค.ศ. 1947
# กาฬพฤกษ์
กาฬพฤกษ์  เป็นไม้ต้นขนาดเล็กถึงขนาดกลาง กึ่งผลัดใบ สูง 10-20 เมตร เรือนยอดทรงกลมหรือคล้ายรูปร่มแผ่กว้าง โคนมีพูพอน เปลือกมีสีน้ำตาลเข้มเกือบดำแตกเป็นร่องลึก กิ่งอ่อนหรือช่อดอกมีขนนุ่มสีน้ำตาล ใบประกอบรูปขนนกเรียงสลับ ใบย่อย 10-20 คู่ ใบอ่อนสีแดง แผ่นใบย่อยรูปรีแกมรูปขอบขนานกว้าง 1-2 เซนติเมตร ยาว 3-5 เซนติเมตร ปลายใบมนโคนใบเบี้ยวใต้ใบมีขนนุ่ม ดอกออกเป็นช่อพร้อมใบอ่อนตามกิ่ง ช่อดอกยาว 10-20 เซนติเมตร เริ่มบานสีแดงแล้วเปลี่ยนเป็นชมพูตามลำดับ ผลเป็นฝักรูปทรงกระบอก กว้างประมาณ 3-4 เซนติเมตร ยาว 20-40 เซนติเมตร สีค่อนข้างดำ ผิวมีรอยแตกและมีสันทั้งสองข้างเมล็ดรูปรี รูปไข่ หรือรูปขอบขนานมี 20-40 เมล็ด สีเหลือง มีรสขม และมีกลิ่นเหม็น มีถิ่นกำเนิดอเมริกาเขตร้อน นิยมปลูกอยู่ทั่วไป ออกดอกช่วงเดือนกุมภาพันธ์-มีนาคม ขยายพันธุ์โดยเมล็ด

 ประโยชน์ 
ปลูกเป็นไม้ประดับ เนื้อไม้และเปลือกมีสารฝาด ใช้ฟอกหนัง

 การเพาะเมล็ด 
ตัดและทำแผลที่ปลายเมล็ด หรือแช่น้ำกรดเข้มข้น 45 นาที เมล็ดจะงอกใช้เวลาประมาณ 10 วัน ระยะเวลาประมาณ 6 เดือน กล้าจะมีขนาดความสูงประมาณ 20 เซนติเมตร สามารถย้ายปลูกได้
# โทมัส เฟลมัน
โทมัส เฟลมัน  เป็นนักดนตรีชาวสวิส เกิดเมื่อปี ค.ศ. 1957 ที่เมืองซือริช ประเทศสวิตเซอร์แลนด์ เป็นอดีตสมาชิกวงพาเลเชาม์บวร์คในคริสต์ทศวรรษ 1980 ปัจจุบันเป็นสมาชิกวงดิออร์บและซันอิเล็กทริกในกรุงเบอร์ลิน ประเทศเยอรมนี

แหล่งข้อมูลอื่น
http://www.discogs.com/artist/Thomas+Fehlmann
# บีที (นักดนตรี)
บีที (BT) เกิดเมื่อวันที่ 4 ตุลาคม ค.ศ. 1971 เป็นนักร้อง นักดนตรี ชาวอเมริกา แนวเพลงของเขาเป็นเพลงผสมผสานของดนตรีอีเลกทรอนิก, อย่าง อีเลคโทรนิกา, แทรนซ์, บ้างครั้งก็เป็นแนว ป็อปร็อก และ บิ๊กบีต

ผลงาน

อัลบั้ม

Ima (1995) 
ESCM (1997) 
ESCM - US release with alternate tracks (1997) 
Movement in Still Life (1999) 
Movement in Still Life - US release with alternate tracks (2000) 
Emotional Technology (2003) 
This Binary Universe (2006) 
Emotional Technology (Collector's Edition) (2007) 

ซิงเกิล

"Oneday" (1992) (vocals by Fawn (musician)) 
"The Moment of Truth" (1995) (As Brian Transeau) 
"Relativity" (1995) (As Brian Transeau) 
"Loving You More" (1996) (vocals by Vincent Covello (musician)) 
"Embracing the Sunshine" (1996) 
"Blue Skies" (1996) (vocals by Tori Amos) 
"Love, Peace and Grease" (1997) 
"Flaming June" (1997) 
"Remember" (1997) (vocals by Jan Johnston) 
"Godspeed" #54 UK (1998) 
"Mercury and Solace" #38 UK (1999) (vocals by Jan Johnston) 
"Dreaming" (2000) (vocals by Kirsty Hawkshaw) 
"Smartbomb" (2000) (vocals by Rasco) 
"Never Gonna Come Back Down" (2000) (vocals by Mike Doughty) 
"Shame" (2001) (vocals by BT) 
"Somnambulist (Simply Being Loved)" (2003) (vocals by BT and JC Chasez) 
"The Technology" EP (2004) 
"Force of Gravity" (2005) (vocals by BT and JC Chasez) 
"The Rose of Jericho" (9 June 2009) 

แหล่งข้อมูลอื่น

แหล่งข้อมูล BT ที่ Discogs
# กุ้งตะกาด
กุ้งตะกาด (ชื่อวิทยาศาสตร์: Metapenaeus affinis)  อยู่ในวงศ์ Penaeidae เป็นกุ้งขนาดกลาง กรียาวตรง มีฟันด้านบน 8-9 อัน ด้านล่างไม่มีฟัน สันท้ายกรียาวประมาณร้อยละ 75 ของเปลือกหัว สันที่ปล้องท้องตั้งแต่ปล้องที่ 4-6 ส่วนกลางของอวัยวะเพศเมียรูปวงรี ด้านข้างโค้งและยกตัวสูงขึ้นสี น้ำตาลอ่อน กรีและรยางค์ต่าง ๆ สีน้ำตาลแดง บางตัวมีสีแดงบริเวณด้านล่างของส่วนหัว รยางค์และแพนหางสีแดงคล้ำ

 ถิ่นอาศัย 
พบชุกชุมในแม่น้ำ-ลำคลองแทบทุกจังหวัดในเขตอ่าวไทย ทั้งในน้ำจืดและน้ำกร่อย

 อาหาร 
กินจุลินทรีย์ ตัวอ่อนของแมลงน้ำ ไรน้ำ และซากสัตว์น้ำ

 ขนาด 
ความยาวประมาณ 7-20 ซ.ม.

 ประโยชน์ 
ใช้ปรุงเป็นอาหารได้หลากหลาย เช่น ต้มยำ ย่าง หรือ ทอด เป็นต้น

 ชนิดอื่น ๆ 
 กุ้งตะกาดหิน ชื่อวิทยาศาสตร์ Metapenaeus ensis
 ลักษณะทั่วไป ลำตัวยาวมีสีเทาอ่อน มีจุดสีน้ำเงินกระจายอยู่ข้างตัว กรีและเปลือก หัวมีสีจางโคนกรีมีสัณฐานเป็นสามเหลี่ยม ด้านบนของกรีมีฟัน 8-10 ซี่ ด้านล่างเรียบ หางสีฟ้าเขียวปนแดง ส่วนลักษณะที่นับว่าแตกต่างจากกุ้งตะกาดในสกุลเดียวกัน คือ กรีของกุ้งตะกาดหินจะมีลักษณะเรียวยาวเชิดขึ้นเล็กน้อย หางไม่มีหนาม และสันที่อยู่จากโคนกรีจะเป็นสีขาวจรดขอบหลัง
 กุ้งตะกาดหางแดง ชื่อวิทยาศาสตร์ Metapenaeus monoceros
 ลักษณะทั่วไป เป็นกุ้งขนาดกลาง กรียาวตรง มีฟันหางด้านบน 9 อัน ด้านล่างไม่มีฟัน สันท้ายกรียาวจรดขอบหลังของเปลือกหัว สันบนปล้องท้องเริ่มจากปล้องที่หนึ่งเป็นสันตื้นและปรากฏเป็นสันชัดเจนตั้งแต่ปล้องที่ 3-6 ส่วนกลาง อวัยวะเพศเมียเป็นแผ่นสี่เหลี่ยมปลายมนด้านข้างยกสูงขึ้นสีน้ำตาลแดงอ่อน ระยางค์สีขาวสลับแดงชมพู กรีสันบนปล้องท้องและแพนหางสีน้ำตาลแดง
 กุ้งตะกาดกรีดำ, กุ้งตะกาดหางม่วง ชื่อวิทยาศาสตร์ Metapenaeus intermedius
 ลักษณะทั่วไป ลำตัวค่อนข้างแบนข้าง กรีตรง ฟันหยัก 10 อันทางด้านบน ด้านล่างไม่มีฟันหยัก สันท้ายกรีขยายถึงส่วนท้ายของเปลือกหัว หนามปลายปล้องที่สี่บนขาเดินคู่ที่หนึ่งยาวเท่ากับหนามปลายปล้องที่สาม บนขาเดินคู่ที่สี่ปรากฏส่วนของเหงือกติดกับลำตัว แขนงแยกจากปล้องที่สองของขาเดิน คู่ที่ห้าไม่มีสันบนหลังของปล้องท้องเริ่มจากปล้องที่สี่จรดปล้องที่หก ปลายหางประกอบด้วยหนามเล็ก ๆ แบบไม่ตรึงแน่นจำนวนสามคู่สีขาวครีมหรือสีน้ำตาลอ่อน กรีสีแดงคล้ำ ระยางค์สีน้ำตาลอ่อน แพนหางสีฟ้า ปลายหางสีแดงเข้ม สันบนหลังของปล้องท้องที่ห้าและที่หกสีแดงคล้ำ
 กุ้งตะกาดขาว ชื่อวิทยาศาสตร์ Metapenaeus moyebi
 ลักษณะทั่วไป รูปเรียว กรียาว ปลายกรียาวเลยฐานของหนวดร่องเฉียงบริเวณเปลือกหัวส่วนหน้าสั้น ไม่มีสันตามแนวยาวของเปลือกหัว หนามที่ขาเดินคู่ที่หนึ่งไม่มี ปลายหางเป็นขอบหยัก มีหนามขนาดเล็กจำนวนมาก ส่วนปลายของอวัยวะเพศผู้ขยายออกคล้ายกระเปาะสีขาวขุ่น ระยางค์ว่ายน้ำและส่วนหางสีเขียวคล้ำ ขาสีขาว
# สหรัฐในโอลิมปิกฤดูร้อน 2008
สหรัฐอเมริกา เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551 ซึ่งสหรัฐอเมริกาได้เข้าแข่งขันในโอลิมปิกฤดูร้อนสมัยใหม่ทุกครั้ง ยกเว้นโอลิมปิกฤดูร้อน 1980 ที่กรุงมอสโกที่ได้รับการคว่ำบาตร คณะกรรมการโอลิมปิกแห่งสหรัฐอเมริกาได้ทำการส่งนักกีฬารวม 596 คนไปยังกรุงปักกิ่ง (ชาย 310 คน และหญิง 286 คน) และได้เข้าแข่งขันกีฬาโอลิมปิกทุกรายการยกเว้นแฮนด์บอล
# อนาถบิณฑิกเศรษฐี
อนาถบิณฑิกเศรษฐี หรือ สุทัตตอนาถปิณฑิกคฤหบดี เป็นชาวสาวัตถี (แคว้นโกศล) ในสมัยพุทธกาล มีชีวิตร่วมสมัยกับพระโคตมพุทธเจ้า เดิมท่านมีนามว่าสุทัตตะเศรษฐี เกิดในตระกูลของสุมนะเศรษฐีผู้เป็นบิดา ท่านเป็นเศรษฐีที่ใจบุญ ชอบช่วยเหลือคนตกยาก ทำให้ท่านถูกเรียกจากชาวเมืองสาวัตถีว่า อนาถบิณฑิกเศรษฐี แปลว่า เศรษฐีผู้เป็นที่พึ่งของคนยาก (แปลตามศัพท์ว่า เศรษฐีผู้มีก้อนข้าวให้กับคน ยากจน)

อนาถบิณฑิกเศรษฐีได้ไปค้าขาย และได้ฟังธรรมจากพระพุทธเจ้าที่เมืองราชคฤห์จนบรรลุเป็นพระโสดาบัน ท่านจึงมีศรัทธาสร้างวัดเชตวันมหาวิหารถวายแก่พระสัมมาสัมพุทธเจ้าด้วยเงินจำนวนมาก ท่านได้เป็นผู้ให้ความอุปถัมภ์บำรุงพระพุทธเจ้าและพระสงฆ์อย่างดีมาก เป็นสาเหตุหนึ่งที่ทำให้พระพุทธเจ้าเสด็จประทับจำพรรษาที่วัดพระเชตวันที่ท่านสร้างมากกว่าที่ประทับใด ๆ ถึง 19 พรรษาพระไตรปิฎก เล่มที่ ๗ พระวินัยปิฎก เล่มที่ ๗ จุลวรรค ภาค ๒ อนาถบิณฑิกคหบดีสร้างพระเชตวัน. พระไตรปิฏกฉบับสยามรัฐ. [ออนไลน์]. เข้าถึงได้จาก . เข้าถึงเมื่อ 5-6-52

เรื่องราวของอนาถบิณฑิกเศรษฐี มีปรากฏมากมายในคัมภีร์ทางพระพุทธศาสนา เป็นเรื่องราวที่แสดงถึงความศรัทธา ความมีสติปัญญา และความเอาใจใส่ในการบำรุงพระพุทธศาสนา ทำให้ท่านได้รับยกย่องจากพระพุทธเจ้าให้เป็น อุบาสกผู้เลิศในการเป็นผู้ถวายทาน (เอตทัคคะในฝ่ายผู้เป็นทายก)พระไตรปิฎก เล่มที่ ๒๐ พระสุตตันตปิฎก เล่มที่ ๑๒ เอกบุคคลบาลี. พระไตรปิฏกฉบับสยามรัฐ. [ออนไลน์]. เข้าถึงได้จาก . เข้าถึงเมื่อ 5-6-52
# ประเทศโรมาเนียในโอลิมปิกฤดูร้อน 2008
ประเทศโรมาเนีย เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551 ในครั้งแรกโรมาเนียส่งนักกีฬา 104 คนไปยังปักกิ่ง แต่ต่อมาลดลงเหลือ 102 คนเมื่อนักกรีฑาชาวโรมาเนียถูกตรวจพบสารกระตุ้นก่อนการแข่งขัน ซึ่งถือเป็นจำนวนนักก๊ฬาที่น้อยที่สุดนับตั้งแต่หลังการปิวัติโรมาเนีย พ.ศ. 2532 โดยเข้าแข่งในกีฬา 16 ประเภท ได้แก่ กรีฑา ยิงธนู ยิมนาสติก มวยปล้ำ ว่ายน้ำ ยกน้ำหนัก ฟันดาบ ปิงปอง ยิงปืน เทนนิส ยูโด มวยสากลสมัครเล่น เรือแคนู และเรือพาย โดยโรมาเนียได้ 4 เหรียญทอง 1 เหรียญเงิน 3 เหรียญทองแดง
# ประเทศอัฟกานิสถานในโอลิมปิกฤดูร้อน 2008
สาธารณรัฐอิสลามอัฟกานิสถาน เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 – 24 สิงหาคม พ.ศ. 2551 ประกอบด้วยนักกีฬาชาย 3 คน หญิง 1 คน "Afghan Athletes Train for Beijing Olympic ", Afghan embassy to the United States, April 29, 2008"Afghan Tae Kwon Do Champ Aims for Olympic Glory", NPR, June 10, 2008 ในตอนแรก  เมห์โบบา อัห์นยาร เตรียมตัวเข้าแข่งวิ่ง 800 และ 1500 เมตรด้วย "Afghan Woman Runs Toward Olympics Despite Jeers, Potential Danger", Associated Press, March 16, 2008 แต่ได้ออกจากค่ายเก็บตัวเมื่อ 4 มิถุนายน เพื่อขอลี้ภัยการเมืองในนอร์เวย์ Female Afghan athlete likely still on the run, USA Today, July 21.timesonline.co.uk/tol/sport/more_sport/article4304884.ece Fears ease after missing Afghan athlete found, Times of London, July 10 อัฟกานิสถานได้ 1 เหรียญทองแดงจากเทควันโด

 เหรียญ 
เหรียญชื่อกีฬารายการRohullah Nikpaiเทควันโดชาย 58 กก.

 กรีฑา 

 ประเภทชาย 
นักกีฬารายการรอบคัดเลือกรอบสุดท้ายระยะทางอันดับที่ระยะทางอันดับที่Massoud Azizi100 เมตร11.458ไม่ผ่านเข้ารอบ
 ประเภทหญิง
นักกีฬารายการรอบคัดเลือกรอบสุดท้ายระยะทางอันดับที่ระยะทางอันดับที่Robina Muqimyar100 เมตร14.808ไม่ผ่านเข้ารอบ

 เทควันโด 
นักกีฬารายการรอบ 16 คนรอบก่อนรองชนะเลิศรอบรองชนะเลิศRepechageรอบชิงเหรียญทองแดงนัดชิงชนะเลิศผลผลผลผลผลผลอันดับRohullah Nikpaiชาย 58 กก.W 4–3L 1–2ไม่ผ่านเข้ารอบW 2–1W 4–1ไม่ผ่านเข้ารอบNesar Ahmad Bahaveชาย 68 กก.L 0–3ไม่ผ่านเข้ารอบL 3–4ไม่ผ่านเข้ารอบ
# ประเทศออสเตรเลียในโอลิมปิกฤดูร้อน 2008
ประเทศออสเตรเลีย เข้าร่วมแข่งขันกีฬาโอลิมปิกฤดูร้อน ครั้งที่ 29 ค.ศ. 2008 (พ.ศ. 2551) ที่กรุงปักกิ่ง สาธารณรัฐประชาชนจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติออสเตรเลียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 433 คน ใน 26 ชนิดกีฬา ผลการแข่งขันครั้งนี้ประเทศออสเตรเลียได้รับเหรียญรางวัลได้แก่ 14 เหรียญทอง 15 เหรียญเงิน และ 17 เหรียญทองแดง รวมทั้งหมด 46 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่   สเตฟานี ไรซ์  Swimming  Women's 400 m individual medley   ลิสเบธ ทริกเกตต์  Swimming  Women's 100 m butterfly   ไลเซล โจนส์  Swimming  Women's 100 m breaststroke   สเตฟานี ไรซ์  Swimming  Women's 200 m individual medley

 กรีฑา 

ผลการแข่งขันดังนี้ :

ชาย
ลู่และถนน
นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับ

ลาน
นักกีฬารายการรอบคัดเลือกชิงชนะเลิศระยะทางอันดับระยะทางอันดับ
# รายชื่อรายการข่าวทางสถานีโทรทัศน์ซีซีทีวี 4
ด้านล่างนี้คือรายชื่อรายการข่าวทางสถานีโทรทัศน์ซีซีทีวี 4

 จ 
จงกั๋วซินเหวิน
จิงรื่อกวนฉุ
จิงรื่อญ่าโจรว(เอเชียทูเดย์)
 ซ 

ซินเหวินเหลียนโป
ซินเหวิน หลิ่วสรือ เฟิน
# ประเทศญี่ปุ่นในโอลิมปิกฤดูร้อน 2008
ประเทศญี่ปุ่น เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551

เหรียญรางวัล
 เหรียญ ชื่อ ชนิดกีฬา รายการ วันที่     Judo  Men's 66 kg  10 สิงหาคม     Swimming  Men's 100 m breaststroke  11 สิงหาคม     Judo  Women's 63 kg  12 สิงหาคม     Judo  Women's 70 kg  13 สิงหาคม      Swimming  Men's 200 m breaststroke  14 สิงหาคม      Judo  Men's +100 kg  15 สิงหาคม      Wrestling  Women's freestyle 55 kg  16 สิงหาคม      Wrestling  Women's freestyle 63 kg  17 สิงหาคม   Japan women's national softball team  Softball   21 สิงหาคม                Gymnastics  Team all-around  12 สิงหาคม      Fencing  Men's foil  13 สิงหาคม      Gymnastics  Individual all-around  14 สิงหาคม      Judo  Women's +78 kg  15 สิงหาคม      Wrestling  Women's freestyle 48 kg  16 สิงหาคม      Wrestling  Men's freestyle 55 kg  19 สิงหาคม      Wrestling  Men's freestyle 60 kg  19 สิงหาคม           Athletics  Men's 4 × 100 m relay  22 สิงหาคม      Judo  Women's 48 kg  9 สิงหาคม      Judo  Women's 52 kg  10 สิงหาคม      Swimming  Men's 200 m butterfly  13 สิงหาคม      Swimming  Women's 200 m backstroke  16 สิงหาคม      Cycling  Keirin  16 สิงหาคม            Swimming  Men's 4 × 100 m medley relay  17 สิงหาคม      Wrestling  Women's freestyle 72 kg  17 สิงหาคม        Synchronized swimming  Women's duet  20 สิงหาคม 

*Koji Murofushi earned a bronze medal in the men's hammer throw after two competitors were disqualified due to positive drug test. However, this decision was later reversed.